
 80  DR 30.10.2014 

 
Dato' Ngeh Koo Ham [Beruas]: Okey. Jadi saya mungkin dalam committee stage 

akan senaraikan 12 transaksi yang dikatakan berlaku tapi satu rekaan sahaja untuk 
menggantikan satu transaksi pinjaman yang sangat senang, third party loan, tetapi 
menyebabkan banyak isu undang-undang yang timbul.  

Akhir kata, saya nak katakan sebenarnya banyak produk ini, sungguhpun 
dikatakan berkontrak di mana pihak bank boleh mengaut untung maksimum atau ceiling 
profit rate tetapi yang dilaksanakan ialah effective profit rate. Pada hemat saya, effective 
profit rate ini adalah satu lagi nama yang digunakan untuk menggantikan riba yang 
dikenakan. “Rose” dalam bahasa Inggeris, “bunga mawar” dalam Bahasa Melayu, atau 
“meigui” dalam bahasa Mandarin, atau “roja” dalam Tamil, merujuk kepada perkara yang 

sama. Harap dalam perkara ini, dapat kerajaan mengkaji semula produk-produk yang akan 
menimbulkan banyak masalah. Sekian, terima kasih Tuan Yang di-Pertua. 

Timbalan Yang di-Pertua [Datuk Haji Ismail bin Haji Mohamed Said]: Ya, Yang 

Berhormat Saratok. Yang Berhormat Saratok minat, tadi bangun?... Lima minit Yang 
Berhormat Saratok. 

 

4.56 ptg. 

Tan Sri William Mawan Ikom [Saratok]: Terima kasih. 

Timbalan Yang di-Pertua [Datuk Haji Ismail bin Haji Mohamed Said]: Kita tak 

lanjut hari ini. 

Tan Sri William Mawan Ikom [Saratok]: Tuan Yang di-Pertua, terima kasih 

kerana mengizinkan saya untuk mengambil bahagian dalam perbahasan Rang Undang-
undang Perbekalan 2015. Terlebih dahulu saya ingin mengucapkan tahniah kepada Yang 
Amat Berhormat Perdana Menteri, Dato' Sri Mohd Najib bin Tun Haji Abdul Razak yang 
membentangkan Bajet 2015 yang bertemakan, Ekonomi Keperluan Rakyat. Bajet 2015 
membuktikan Yang Amat Berhormat Perdana Menteri mempunyai misi dan visi untuk 
memastikan Malaysia terus berada pada tahap terbaik daripada segi ekonomi, politik, sosial 
dan pembangunan.  

Bajet 2015 jelas dalam setiap teras dan pendekatan memberikan fokus dalam 
semua aspek tanpa ada pihak yang merasa diketepikan dan terpinggir daripada arus 
pembangunan. Peningkatan jumlah peruntukan untuk pembangunan infrastruktur asas dan 
kualiti hidup rakyat di luar bandar khususnya di Sabah dan Sarawak dalam Bajet 2015 
membuktikan kesungguhan kerajaan untuk mewujudkan komuniti progresif luar bandar bagi 
menghadapi cabaran pembangunan manusia.  

Tuan Yang di-Pertua, kerajaan sedang mengambil pendekatan secara beransur-
ansur ke arah konsolidasi fiskal dalam usaha mengimbangi semula pertumbuhan negara 
yang ketika ini mengalami langkah penjimatan kerajaan. Pendekatan kerajaan dengan 
mengambil langkah-langkah seperti konsolidasi fiskal, rasionalisasi subsidi termasuk 
langkah memperkenalkan cukai barangan dan perkhidmatan (CBP) yang dilakukan dengan 
kaedah berhemat dan tidak keterlaluan daripada segi pelaksanaan, akan mengukuhkan 
kedudukan kewangan negara sekali gus mencapai bajet seimbang pada 2020. Secara 
umumnya, satu isu utama yang dihadapi oleh Kerajaan Malaysia pada masa ini ialah isu 
rasionalisasi subsidi yang menyebabkan kenaikan harga. Lantas kerajaan telah 
mengemukakan pelbagai inisiatif tambahan untuk mengurangkan bebanan rakyat termasuk 
Bantuan Rakyat 1Malaysia (BR1M) diteruskan pada tahun ini.  

Satu perkara yang harus difahami oleh rakyat ialah BR1M bukan satu mekanisme 
untuk menyelesaikan atau mengatasi masalah golongan miskin, BR1M hanya bertujuan 
untuk mengurangkan kesan perubahan ekonomi yang mencabar atau, dengan izin, caution 
to the effect transforming economy, di mana penubuhan ekonomi yang pesat dapat 
memberi tekanan khususnya kepada rakyat berpendapatan rendah dalam proses 
penyesuaian yang harus berdepan dengan peningkatan kos sara hidup. 

 

 



Dato' Ngeh Koo Ham [Beruas]: Okey. Jadi saya mungkin dalam committee stage akan senaraikan 12 transaksi yang dikatakan berlaku tapi satu rekaan sahaja untuk menggantikan satu transaksi pinjaman yang sangat senang, third party loan, tetapi menyebabkan banyak isu undang-undang yang timbul. Akhir kata, saya nak katakan sebenarnya banyak produk ini, sungguhpun dikatakan berkontrak di mana pihak bank boleh mengaut untung maksimum atau ceiling profit rate tetapi yang dilaksanakan ialah effective profit rate. Pada hemat saya, effective profit rate ini adalah satu lagi nama yang digunakan untuk menggantikan riba yang dikenakan. "Rose" dalam bahasa Inggeris, "bunga mawar" dalam Bahasa Melayu, atau "meigui" dalam bahasa Mandarin, atau "roja" dalam Tamil, merujuk kepada perkara yang sama. Harap dalam perkara ini, dapat kerajaan mengkaji semula produk-produk yang akan menimbulkan banyak masalah. Sekian, terima kasih Tuan Yang di-Pertua. Timbalan Yang di-Pertua [Datuk Haji Ismail bin Haji Mohamed Said]: Ya, Yang Berhormat Saratok. Yang Berhormat Saratok minat, tadi bangun?... Lima minit Yang Berhormat Saratok. 4.56 ptg. Tan Sri William Mawan Ikom [Saratok]: Terima kasih. Timbalan Yang di-Pertua [Datuk Haji Ismail bin Haji Mohamed Said]: Kita tak lanjut hari ini. Tan Sri William Mawan Ikom [Saratok]: Tuan Yang di-Pertua, terima kasih kerana mengizinkan saya untuk mengambil bahagian dalam perbahasan Rang Undang- undang Perbekalan 2015. Terlebih dahulu saya ingin mengucapkan tahniah kepada Yang Amat Berhormat Perdana Menteri, Dato' Sri Mohd Najib bin Tun Haji Abdul Razak yang membentangkan Bajet 2015 yang bertemakan, Ekonomi Keperluan Rakyat. Bajet 2015 membuktikan Yang Amat Berhormat Perdana Menteri mempunyai misi dan visi untuk memastikan Malaysia terus berada pada tahap terbaik daripada segi ekonomi, politik, sosial dan pembangunan. Bajet 2015 jelas dalam setiap teras dan pendekatan memberikan fokus dalam semua aspek tanpa ada pihak yang merasa diketepikan dan terpinggir daripada arus pembangunan. Peningkatan jumlah peruntukan untuk pembangunan infrastruktur asas dan kualiti hidup rakyat di luar bandar khususnya di Sabah dan Sarawak dalam Bajet 2015 membuktikan kesungguhan kerajaan untuk mewujudkan komuniti progresif luar bandar bagi menghadapi cabaran pembangunan manusia. Tuan Yang di-Pertua, kerajaan sedang mengambil pendekatan secara beransur- ansur ke arah konsolidasi fiskal dalam usaha mengimbangi semula pertumbuhan negara yang ketika ini mengalami langkah penjimatan kerajaan. Pendekatan kerajaan dengan mengambil langkah-langkah seperti konsolidasi fiskal, rasionalisasi subsidi termasuk langkah memperkenalkan cukai barangan dan perkhidmatan (CBP) yang dilakukan dengan kaedah berhemat dan tidak keterlaluan daripada segi pelaksanaan, akan mengukuhkan kedudukan kewangan negara sekali gus mencapai bajet seimbang pada 2020. Secara umumnya, satu isu utama yang dihadapi oleh Kerajaan Malaysia pada masa ini ialah isu rasionalisasi subsidi yang menyebabkan kenaikan harga. Lantas kerajaan telah mengemukakan pelbagai inisiatif tambahan untuk mengurangkan bebanan rakyat termasuk Bantuan Rakyat 1Malaysia (BR1M) diteruskan pada tahun ini. Satu perkara yang harus difahami oleh rakyat ialah BR1M bukan satu mekanisme untuk menyelesaikan atau mengatasi masalah golongan miskin, BR1M hanya bertujuan untuk mengurangkan kesan perubahan ekonomi yang mencabar atau, dengan izin, caution to the effect transforming economy, di mana penubuhan ekonomi yang pesat dapat memberi tekanan khususnya kepada rakyat berpendapatan rendah dalam proses penyesuaian yang harus berdepan dengan peningkatan kos sara hidup.